חמש בבוקר
השירים הכי טובים לא נכתבו בכלל ; הם נכתבים על ידי אנשים שלא יודעים לכתוב ; או לא רוצים או לא אוהבים את זה בכלל ; זה קורה במעשים שלהם ; או באיך שהם מחזיקים לך את היד ; באיך שמדביקים את הקרמיקה לרצפה ; ומנגבים את החומר העודף ; באיך שהם מסתכלים עליך ; כמו שאתה מזמן לא מסתכל עליהם ; בלילה בלחישות היא שרה לך שאתה אבוד ומכוער ; בדומיה הזאת זה קורה ; זה קורה על המיטה שלך כשאתה לא נמצא ; זה קורה בשיחת טלפון מקרית ; זה קורה כשאתה מחכה לאמא שלך לאח שלך ; זה קורה כשלוקחים לך את הבית ; זה נמצא בקיר זה נמצא בטחב ; זה נמצא במקרר מקולקל שעומד דומד ליד בית הכנסת שממול הבית שלך ; זה בכעס של אחיך הקטן בדמעות של אבא שלך ; זה קורה כשאתה מת ; וזה לידך כל הזמן ; וזה מסביבך ; לך תקטוף עכשיו את הפרחים ; ותיבהל מהאור המסנוור ; ותדרוך על זכוכיות ; ותצחק מעיניים עגולות אוהבות ; המילים הן אילמות והלילה הגיע והתנור דולק ואני נכבה... אני נכבה; 